**Прибирање податоци. Истражување.**

Пред да почнеме да собираме податоци и информации треба да се разгледаат сите услови и барања што можат да произлезат од поставената задача. Покрај очигледните податоци понекогаш е потребно да побараме и други податоци што на некој начин се поврзани со барањата.

Популација е група од луѓе, предмети, животни, занимања, возила или појави што имаат најмалу една заедничка карактеристика. Кога во истражувањето ја користиме целата популација тоа го нарекуваме цензус, а кога користиме дел од популацијата тоа го викаме примерок. Кога одбираме примерок од популацијата , треба да бидеме сигурни дека примерокот е репрезентативен. Многу мал примерок нема да даде добри резултати, ако пак е преголем ќе биде скап во однос на ресурсите и времето.

Задача 1: Маја сака да знае дали момчињата во нејзиното училиште повеќе сакаат да гледаат кошарка отколку девојчињата. Таа учи во големо училиште.

Колку ученици треба да праша Маја во истражувањето за да одговори на оваа прашање? Објасни го твојот одговор.

Задача 2: Управникот на железничката станица сака да направи истражување дали луѓето се задоволни со нивните услуги. Тој решил да ги праша првите 10 луѓе што пристигнале на железничката станицаво понеделникот наутро.

 Дали е тоа добро избран примерок?

Објасни како може управникот да го подобри овој метод за собирање податоци.

**Домашна работа**: Учебник, страна 156, задачи 1 и 2

***Домашните да се испратат на меил*** ***ljiljanamileska@yahoo.com*****напишани на лист од тетратка и секој лист да е потпишан со име и презиме и одделение најдоцна до 29.05.2020.**